**Eesti Puuetega Inimeste Koja juhatuse e-koosoleku protokoll 8/2019**

**Toimumise aeg**: 11. november kuni 11. november 2019

**Toimumise koht**: juhatuse e-kirja list

**Koosoleku algus**: 11.11. kl 11:36

**Koosoleku lõpp**: 11.11. kl 18:25

Osalesid: Monika Haukanõmm, Kaia Kaldvee, Toomas Mihkelson, Kairit Numa, Jakob Rosin, Mihkel Tõkke, Helmi Urbalu, Helle Sass ja Ulvi Tammer-Jäätes

Kutsutud: Eesti Puuetega Inimeste Koja (edaspidi EPIKoda) tegevjuht Anneli Habicht.

Koosolekut asub juhatama Monika Haukanõmm, kes teeb ettepaneku kinnitada koosoleku protokollijaks Anneli Habicht.
**OTSUS**: Kinnitada koosoleku protokollijaks Anneli Habicht.

Monika Haukanõmm (edaspidi MH) tutvustab koosoleku päevakorda.

**Koosoleku päevakord:**

1. **Eesti Eriolümpia Ühenduse** **EPIKoja toetajaliikmeks astumise taotluse arutelu ja otsus**

**OTSUS:** Kinnitada päevakord ühehäälselt.

1. **Eesti Eriolümpia Ühenduse** **EPIKoja toetajaliikmeks astumise taotluse arutelu ja otsus**

MH tutvustab toetajaliikmeks taotleva organisatsiooni poolt esitatud taotlust.

MH: Olen Eesti Eriolümpia ühenduse tegevjuhi Tiina Mölliga varasemalt koostööd teinud ning Anneli kohtus temaga samuti ja arutasid koostööpunkte.Nii minu kui Anneli seisukoht on Eesti Eriolümpia vastuvõtmist toetav. Meie jaoks avab see koostöö tee intellektipuudega laste ja noorte ning nende vanemateni, mis EVPIT-i töös ehk veidi tagaplaanile on jäänud.

MH väljendab seisukohta, et tema arvates ei ole juhatusel mingeid põhikirjalisi ja ega ka sisulisi takistusi, miks ei võiks Eesti Eriolümpia Ühendus olla toetajaliikme staatuses.

MH ootab juhatuse liikmete arvamusi seoses Eesti Eriolümpia Ühendus taotlusega saada EPIKoja toetajaliikmeks. MH on taotlust toetaval seisukohal.

Ulvi Tammer: Olen vastuvõtmise poolt.

Toomas Mihkelson: Mina olen samuti poolt.

Toomas Mihkelson, Ulvi Tammer-Jäätes, Kairit Numa, Kaia Kaldvee, Helle Sass, Helmi Urbalu, Jakob Rosin ja Mihkel Tõkke väljendavad samuti taotlusele toetust. Juhatuse liikmed toetavad taotluse rahuldamist konsensuslikult.

**OTSUS:** Lähtudes EPIKoja põhikirja osa II Ühingu liikmeks vastuvõtmise ning ühingust väljaastumise ning väljaarvamise kord ja tingimused punktist 2.3. “Ühingu toetajaliikmeteks saavad olla juriidilised isikud, kelle peamine tegevusvaldkond on seotud puuetega inimestega või kes panustavad ühingu eesmärkide saavutamisse rahaliselt või muude toetavate tegevustega”, rahuldada Eesti Eriolümpia Ühenduse taotlus astuda EPIKoja toetajaliikmeks.

Koosoleku juhataja: Monika Haukanõmm

Koosoleku protokollija: Anneli Habicht